उत्तर प्रदेश के कासगंज में पिछले साल गणतंत्र दिवस पर तिरंगा यात्रा के दौरान दंगा हो गया था। इस बार प्रशासन ने किसी हिंसा से बचने के लिए तिरंगा यात्रा की अनुमति देने से इनकार कर दिया है। हालांकि तिरंगा यात्रा की अनुमति न मिलने से यहां के कई संगठन नाराज हैं। उनका कहना है कि भले ही उन्हें प्रशासन ने अनुमति न दी है लेकिन वे तिरंगा यात्रा जरूर निकालेंगे।
कासगंज के डीएम आरपी सिंह ने बताया कि कासगंज की कानून व्यवस्था बनाए रखने के लिए प्रशासन ने किसी भी संगठन को 26 जनवरी के दिन तिरंगा यात्रा निकालने से अनुमति नहीं दी ही। उन्होंने कहा कि तिरंगा यात्रा निकालने की कोई पुरानी परंपरा नहीं है। यह कुछ लोगों ने हाल ही में शुरू की थी। संकल्प फाउंडेशन ने पिछले साल तिरंगा यात्रा में बाइक रैली निकाली थी जिसके बाद बवाल हुआ था। उन्हें भी इस बार तिरंगा यात्रा की अनुमति नहीं दी गई है।
कासगंज हिंसा के आरोपी विशाल ठाकुर और हिंसा में मारे गए चंदन गुप्ता दोनों ही संकल्प फाउंडेशन के ही सदस्य थे। 26 जनवरी 2018 को इस फाउंडेशन की तिरंगा यात्रा के दौरान दो पक्षों के बीच संघर्ष हो गया था। विवाद के दौरान तिरंगा यात्रा में शामिल चंदन गुप्ता की गोली लगने से मौत हो गई। चंदन की मौत के बाद हिंसा और भड़क गई थी।
इस खबर को अंग्रेजी में पढ़ें